ТЕХНИЧЕСКО ЗАДАНИЕ ЗА ПРОЕКТИРАНЕ
в открита процедура за възлагане на обществена поръчка с предмет:

„Проектиране, преустройство и адаптация на основната сграда на НДК“
Възложител: „Национален дворец на културата – Конгресен център София” ЕАД
Цел: Преустройство и адаптация на основната сграда на НДК във връзка с Българското председателство на ЕС през 2018 г.
Общо описание:

Българското председателство на Съвета на ЕС ще обхване периода юли-декември 2018 г., като почти всички срещи и заседания в България през този период ще се извършат в сградата на НДК. За целта ще бъде необходимо тя да бъде адаптирана и реновирана, за да може да посрещне изискванията за домакинство на форум от подобно естество.

Неформалните заседания на Съвета са съсредоточени основно през м. юли, септември и ноември. Срещите на експертно, управленско и високо равнище са разпределени през целия период на председателството, като допълнително се предвиждат събития в първата половина на 2018 г. преди начало на активния период на председателството. В тази връзка дейностите по привеждане на НДК в съответствие с изискванията и пускането му в експлоатация следва да приключат до 31.12.2017 г. 

Планирани събития:

1. Категории:
Събитията в рамките на Българското председателство на ЕС са категоризирани в 4 основни нива съгласно Решение на Министерски съвет № 580/31.07.2015 г. относно приемането на Плана за подготовка на Българското председателство на Съвета на ЕС:

1 ниво – формални и неформални работни групи, конференции и семинари на експертно ниво;

2 ниво – срещи, конференции и семинари на високо експертно ниво;

3 ниво – формални и неформални срещи/конференции на ниво министри и членове на ЕП;

4 ниво – срещи на най-високо ниво (държавни и правителствени ръководители) и международни срещи на високо ниво.

За целите на настоящото задание събитията са разделени в две основни категории от гледна точка на сходства в изискванията за провеждане: 

Категория I – заседания и срещи на високо ниво, които обхващат събитията от ниво 3 и ниво 4:
- Неформални заседания на Съвета на министрите (всички формати);
- Други срещи на ниво министри;
- Събития с участие на членове на Европейския парламент и националните парламенти.
Категория II – заседания, срещи, конференции и семинари на експертно и високо експертно ниво, които обхващат събитията от ниво 1 и ниво 2: 

- Изнесени заседания на работни групи и комитети (подготвителни органи) към Съвета на ЕС;
- Други срещи – управленско/експертно ниво;
-Конференции и семинари.
В рамките на проекта за преустройство и адаптация на основната сграда на НДК, за целите на председателството на ЕС от страна на България през 2018 г., трябва да бъде включено цялостно функционално преосмисляне на пространствата на НДК във връзка с изискванията на председателството и съвременните функционални и охранителни изисквания, на база изработения и одобрен идеен проект, който от съображения за сигурност ще бъде предоставен само на участника, избран за изпълнител. Сградата на НДК трябва да бъде зонирана, като в нея бъдат оформени различни зони, предназначени за делегатите на ЕС, за VIP персони (премиери, президенти и др.), за журналисти (пресцентър), служители на НДК и др.
Описание на функционалните изисквания към техническия и работен проект:
1. Категория I: събития (заседания/срещи) на високо ниво:
1.1. Неформални заседания на Съвета на министрите (всички формати) – основна зала.
Минимален брой участници: 150-350 души. Съветът на ЕС е един правен субект, но в зависимост от обсъжданата тема заседава в различни състави. 

Неформалните заседания на Съвета обхващат средно 2 дни, като един ден е предвиден за пристигане и настаняване на делегациите/посещение на обект или проект/туристическа обиколка/културна програма/вечеря, а дискусиите се провеждат в рамките на втория ден.

Броят на участниците варира от 150 до 350 души. За гарантиране на сигурността на делегатите, в периода на провеждане на съответното неформално заседание на Съвета не следва да се предвиждат други събития. Когато е възможно и съгласно планираната програма на председателството, неформалните заседания на Съвета могат да се комбинират с неформално заседание на съответния подготвителен орган (комитет, работна група) преди или след водещото събитие.

Изискванията за разположение на участниците в залата са аналогични на тези за формално заседание в Брюксел в сградата на Съвета. Подредбата на масите следва да бъде в кръгла/овална форма. В залата следва да се разположат: 

- вътрешен кръг – ръководител – 1 или 2 бр.;
- първи външен кръг – 2 или 3 души;
- втори външен кръг за останалите членове на делегациите;
- Председателството;
- Генерален секретариат;
- Европейска комисия – комисар и хората от екипа му, ген. директор и/или директор на дирекция, началник отдел, експерти;
- Други: според програмата;
- Други: преводачи, технически, административен персонал.
Държавите-членки седят по посока на часовниковата стрелка в зависимост от реда на председателствата на Съвета. Мястото на Хърватия е между местата на Кипър и Ирландия. Присъединяващите се страни със статут на активен наблюдател седят отляво на Секретариата.

В някои формати на Съвета неформалното заседание включва пленарна дискусия и паралелни работни сесии. Тези специфики изискват осигуряване на пленарна зала и 2-3 по-малки зали за паралелните сесии.

Необходими са няколко допълнителни малки зали за провеждане на двустранни срещи между делегациите по заявка. Необходимо е осигуряване на възможност за симултанен превод на английски, френски, немски, италиански, испански и български.
За някои формати е необходим превод в езиков режим 24/6 (от всички официални езици на английски, френски, немски, италиански, испански и български).
1.2. Други срещи на ниво министри – 2 бр. зали.
Минимален брой участници: 100-150 души, приложими са параметрите на събитията по т. 1.1.
1.3. Събития с участие на членове на Европейския парламент и националните парламенти.
Минимален брой участници: 200 души, приложими са параметрите на събитията по т. 1.1, като изискването за превод е 24/24 (от всички езици на всички езици) от и на всички официални езици на ЕС.

Категория II: събития (заседания/срещи/конференции/семинари/други) на експертно/ управленско ниво – 2 бр. зали.
2.1. Изнесени заседания на работни групи и комитети към Съвета на ЕС.
Минимален брой участници: 120 души.
По възможност и съгласно планираната програма на председателството, тези изнесени заседания се комбинират с неформалните заседания на Съвета на министрите в съответната конфигурация. 

Средната продължителност на заседанията е 2 дни. Един ден е предвиден за пристигане и настаняване на делегациите/посещение на обект/туристическа обиколка/културна програма/вечеря, като дискусиите се провеждат в рамките на втория ден.

Минимален брой участници: от 50 до 120 души. Изискванията за разположение на участниците в залите са аналогични с тези за формално заседание в Брюксел в сградата на Съвета. Подредбата на масите следва да бъде в кръгла/овална форма. В залата следва да се разположат: 

- вътрешен кръг маси – 2 души;
- външен кръг маси и/или столове – за останалите членове на делегациите. 

При необходимост следва да се осигури симултанен превод на английски, френски, немски, италиански, испански и български. 

2.2. Други срещи – управленско/експертно ниво.
Минимален брой участници: от 50 до 100 души. Това са срещи на експертно/управленско ниво – директори от различни министерства на ДЧ, изпълнителни директори на агенции и други служители на ръководни позиции в различни структури на държавната администрация. 

Приложими са параметрите на събитията по т. 2.1.

2.3. Конференции и семинари. 

Минимален брой участници (различен в зависимост от събитието):
- 1 тип – 50-100 участника за събития тип заседание;
- 2 тип – 300-1000 участника за събития тип форум, това са семинари, конференции, форуми, др. подобни – експертно ниво. 

Средна продължителност 2 дни. Възможност за разполагане на обзавеждането в зависимост от типа събитие:

- кръгла/овална форма; 

- театрално разположение.
Рядко се изисква превод, работен език английски. В отделни случаи се изисква превод от и на български език, като език на председателството.

Форумите с над 300 участника се провеждат в голямата зала за събития от категория I. За тази цел в залата следва да се оформят:

- пиедестал за говорителя;
- подиум за дискусионни панели;
- театрално разположение на столовете.
Изисквания към сградата и помещенията на конферентния център

1. Основни конферентни зали

Категория I – 2 бр. Минимум 400-500 m2, Капацитет на конферентна зала: 150-350 души, Срещи на високо ниво, Изисквания за сигурност: Високи, Наличие на система за видеонаблюдение.
Разположение маси:

В залата следва да се разположат концентрични кръгове: 

- вътрешен кръг маси – ръководител делегация; 

- първи външен кръг маси – двама членове на делегациите;
- втори външен кръг маси и/или столове – за останалите членове на делегациите. 

Категория II – 3-5 бр., Минимум 300-350 m2, Капацитет на конферентна зала: 50-120 души, Срещи на експертно и управленско ниво, Изисквания за сигурност: Ниски, Наличие на система за видеонаблюдение.
Разположение маси:

В залата следва да се разположат 2 концентрични кръга: 

- вътрешен кръг маси – 2 души;
- външен кръг маси и/или столове – за останалите членове на делегациите. 

Общи изисквания:

Мин. 8 преводачески кабини, като за събития с участието на националните парламенти и ЕП изискването за превод е в режим 24/24 (от всички езици на всички езици). Преводаческите кабини биват два вида: постоянни/вградени или подвижни. За всеки от тях е установен стандарт по ISO, съответно ISO 2603 – 1998 за вградените и ISO 4043 – 1998 за подвижните. Кабините следва да бъдат разположени по начин, който осигурява добър поглед върху дискусиите. Те следва да бъдат удобни, звукоизолирани, климатизирани, добре осветени, с удобни столове и да предлагат пряк и цялостен поглед върху всички делегати. От 4 до 8 преводачески кабини. Прилагат се аналогични на категория I изисквания. Осигуряване на връзка и достъп с надземни паркинги с голям капацитет – към вход А3, вход А6 и до бул. „България“, както и подземни паркинги към НДК, спрямо броя участници и нивото на сигурност: Минимум 35 делегации с кортеж (автомобил за ръководител, микробус за останалите членове на делегациите). Осигуряване на непосредствена връзка между паркинг за медиите, позволяващ разполагане на камиони с техника, и пресцентър.
Други:

- Разполагане на транспаранти на председателството;
- Цветна украса.
2. Допълнителни помещения/зони

Работни офиси за делегациите:
- 27 бр. офиси на делегациите с 4 работни места;
- 1 бр. офис на ЕК и Генералния секретариат с 6 работни места;
- 1 бр. офис на председателството с 10 работни места и кабинет със заседателна маса за министри. 

Техническо обезпечаване и осигуряване на връзки за:

-
електрозахранване до работните места;
-
телефон;
-
компютри;
-
принтер;
-
копирна машина;
-
шредер за документи;
-
безжичен интернет;
-
маси, столове, канапе.
Зали за двустранни срещи между делегациите:

- 4 бр. зали с капацитет 20 души;
- 6 бр. зали с капацитет 10 души.
Техническо обезпечаване и осигуряване на връзки за:

-
електрозахранване до работните места;
-
микрофони;
-
слушалки;
-
мултимедия и екран;
-
осигуряване на място за поставяне на мобилна преводаческа кабина;
-
маси и столове.
Зала за слушане:
Функциите на зала за слушане могат да бъдат изпълнявани от някоя от залите за събития от категория II.
Специфични изисквания:

- Наличие на видео връзка с основната зала;
- При наличие на два външни кръга в основната зала за заседания, необходимостта от зала за слушане отпада.

Офиси за административния персонал на Председателството:

Офис с капацитет 15 души за секретариата на Председателството (координатори по протокол, сигурност, ИКТ и др.). Техническо обезпечаване и осигуряване на връзки за:
-
електрическо захранване до работните места;
-
телефон;
-
компютри;
-
принтер;
-
копирна машина;
-
шредер за документи;
-
безжичен интернет;
-
маси, столове, канапе.
Пространство/помещение с капацитет 200 души за лица, обслужващи делегациите, шофьори и друг помощен персонал. Техническо обезпечаване и осигуряване на връзки за:
-
маси, столове, канапета.
Офиси за службите за сигурност (капацитет 10 работни места за екипите на ДАНС, НСО, МВР, СДВР). Техническо обезпечаване и осигуряване на връзки за:
-
електрическо захранване до работните места;
-
телефон;
-
компютри;
-
принтер;
-
копирна машина;
-
шредер за документи;
-
безжичен интернет;
-
маси, столове, канапе.
Офис за преводачите (капацитет 20 души). Техническо обезпечаване и осигуряване на връзки за:
-
маси, столове, канапета, кухненски кът.
Пресофис на председателството (капацитет 10 работни места). Техническо обезпечаване и осигуряване на връзки за:
-
електрическо захранване до работните места;
-
телефон;
-
компютри;
-
принтер;
-
копирна машина; 

-
шредер за документи;
-
безжичен интернет;
-
маси, столове, канапе.
Зала за пресконференции (капацитет 340 души/места). Техническо обезпечаване и осигуряване на връзки за:
-
минимум 6 преводачески кабини;
-
слушалки;
-
микрофони;
-
безжичен интернет;
-
театрално разпределение на столовете;

-
пиедестал;

-
маса и столове за говорителите.
Залата за пресконференции следва да бъде отделена от конферентните зали и помещенията, които се ползват от делегациите. 

Помещения за медии (минимум 340 работни места). Техническо обезпечаване и осигуряване на връзки за:
- Работно пространство с маси, столове и електрозахранване и безжичен интернет;

- Офис помещения за пряко предаване и интервюта (15 бр.) с подходящо техническо обезпечаване и осигуряване на връзки за:

-
електрическо захранване до работните места;

-
телефон;

-
компютри;

-
принтер;

-
копирна машина; 


-
шредер за документи;

-
безжичен интернет;

-
маси, столове, канапе.
- Самостоятелни санитарни възли;

- Място за продажба на храна и напитки за журналистите.

Залата за пресконференции следва да бъде отделена от конферентните зали и помещенията, които се ползват от делегациите. 

Входове – обособяване на отделни входове за:

-
високопоставени ръководители на делегации (VIP)
-
делегати

-
журналисти

-
обслужващ персонал

-
стоки/ техника/ материали/ храни и напитки

Обособяване на входа към зала 6 („Правителствен тракт”) откъм терасата като вход само за ръководители на делегации и високопоставени лица, инсталиране на червен килим/пътека пред входа за залата, от където високопоставените гости слизат от автомобилите и влизат в сградата.

Вътрешни знамена:

Инсталиране на неподвижни постоянни вътрешни пики със знамена във фоайетата на главния вход и пред основната зала за събития от категория I, с насочено към тях осветление. Поставяне на подвижни вътрешни пики със знамена в подкрепящата зала за събития от категория I.
Рецепция с помещение за охрана: на всеки от входовете.
Офис/зона за акредитация и информация (капацитет 3-6 места): отделни офиси за акредитацията на делегати и журналисти при съответния вход.
Ресторант/зони за хранене и кафе-паузи на делегациите:

- Зала за официални обеди/вечери на високопоставените гости;
- Зала за кетъринг на делегати;

- Възможност за ползване на озвучаване и превод в залата за официални обеди/вечери;

- Обособяване на зони за кафе-паузи в близост до заседателните зали;

- Обособяване на професионална кухня, която да поеме основните функции по приготвяне на храна, както и съответните разливни зони, към всяка зона, без включено кухненско обзавеждане и техника;

- Складово помещение и помещение за целите на кетъринга;

- За съхранение и за подготовка на храната и напитките за сервиране.
Малки зони за отдих/чакане към конферентните зали:

- Зони за отдих/чакане за делегати, съчетани по възможност със зоните за кетъринг или заседателните зали.
Зона за снимки от събитията - 2 бр.:

- Осигуряване на 1 зона, непосредствено след VIP вход за официални лица;

- Осигуряване на втора зона, част от кулоарите към основната зала;

- Подиум за втори ред делегати;

- Възможност за разполагане на транспарант на съответното събитие и знамена.

Медицински кабинет: стандартно оборудване за оказване на спешна помощ, без специализирано оборудване и медикаменти.
Гардероб: помещения за дрехи и багаж на делегатите при всеки от входовете (официален, за делегати, за журналисти и т.н.).
Санитарни възли:

- Самостоятелни възли за мъже, жени и инвалиди;

- В непосредствена близост до залите за провеждане на събитията;

- Капацитет, съобразен с максималния размер на делегациите;

- Самостоятелни санитарни възли за медии към зоната за медии.
Туристически офис:

- За разпространение на брошури, карти, рекламни материали, продажба на сувенири и др.;

- Един основен офис/зона;

- Малки рецепции, в близост до всяка конферентна зала.
Прилежащи пространства:

- Прилежащите пространства около сградата и входовете следва да бъда приведени в подходящ вид, озеленяване, видеонаблюдение, мерки за сигурност и др.

Обособени места за пушене в сградата:

- При спазване на нормативните изисквания.
Други изисквания:
Сградата на конферентния център следва да покрива минимум клас на енергопотребление „С“ съгласно Наредба № 7 от 2004 г. за енергийна ефективност на сгради. Предвид публичните функции на сградата и необходимостта от осигуряване на високо качество на средата, следва да се проучи възможността за покриване на по-висок клас на енергопотребление „B” или „А“ и да се търси доказателство за икономическата ефективност от внедряване на подобни енергоспестяващи мерки. В съответствие с изискванията на Директива 2010/31/ЕС, конферентният център като емблематична сграда следва да служи за пример, демонстрирайки отчитане на съображенията за енергийните характеристики и опазването на околната среда.
Конферентният център следва да осигури подходящи мерки за сигурност, съответстващи на нивото на събитията и съгласно изискванията на компетентните държавни органи. Следва да бъде гарантирано ефективно разделяне на потоците в конферентния център, в зависимост от нивото на акредитация.
За цялата сграда на конферентния център следва да бъде осигурена безжична мобилна интернет връзка с капацитет, който е съобразен с броя на очакваните делегати. Следва също така да бъдат осигурени непрекъсваеми токозахранващи устройства /UPS/ за всички компютърни системи. Следва да бъдат съобразени минимални изисквания към изграждането на структурно-кабелни системи и мрежи в сградите на Председателството, формулирани от подгрупа „Информационни и комуникационни технологии“.
Сградата на конферентния център следва да отговаря на нормативните изисквания за достъпна архитектурна среда и пожарна безопасност.
Следва да се предвидят подходящи указателни табели за придвижване в сградата и достъп до различните видове помещения (включително на английски език) – нова вътрешна информационна система.
Следва да бъде съобразено и интегрирано, ново конферентно оборудване за залите, което отговаря на стандартите за осветление, озвучаване за подобен тип събития. 
Обхват на технически, работен проект, езекутивна документация и авторски надзор:

СЪГЛАСНО НАРЕДБА № 4 НА МИНИСТЕРСТВО НА РЕГИОНАЛНОТО РАЗВИТИЕ И БЛАГОУСТРОЙСТВОТО от 21 май 2001 г. за обхвата и съдържанието на инвестиционните проекти (В сила от 5.6.2001 г.), (Обн., ДВ, бр. 51 от 2001 г.; изм., бр. 85 и 96 от 2009 г.; изм. и доп., бр. 93 от 2014 г.; изм., бр. 102 от 2014 г.)

Задължителните части на инвестиционните проекти, необходими за издаване на разрешение за строеж в отделните фази на проектиране за обектите от четвърта и пета категория съгласно Наредба № 1 от 2003 г. за номенклатурата на видовете строежи (ДВ, бр. 72 от 2003 г.), са определени в приложение към наредбата.

Инвестиционните проекти се възлагат и изработват в следните фази на проектиране:

идеен проект;

технически проект;

работен проект (работни чертежи, екзекутиви и детайли).

Обхватът на инвестиционните проекти в зависимост от вида, предназначението, големината и местоположението на проектираните обекти и изискванията към проектните решения може да включва следните проектни части:

1. части за архитектура и конструкции:

а) архитектурна;

б) интериор;

в) конструктивна или конструктивно становище;

2. части за инсталации и мрежи на техническата инфраструктура:

а) водоснабдяване и канализация;

б) електрическа (електроснабдяване, електрообзавеждане и електрически инсталации);

в) топлоснабдяване, отопление, вентилация и климатизация;

г) енергийна ефективност, чийто обхват и съдържание са определени съгласно Наредба № 7 от 2004 г. за енергийна ефективност, топлосъхранение и икономия на енергия в сгради (ДВ, бр. 5 от 2005 г.);

3. части за устройство на прилежащия към обекта терен:

а) геодезическа (трасировъчен план и вертикална планировка);

б) паркоустрояване и благоустрояване;

4. част технологична;

5. част пожарна безопасност, чийто обхват и съдържание са определени съгласно Наредба № Iз-1971 от 2009 г. за строително-технически правила и норми за осигуряване на безопасност при пожар (ДВ, бр. 96 от 2009 г.);

6. план по безопасност и здраве, чийто обхват и съдържание са определени съгласно Наредба № 2 от 2004 г. за минималните изисквания за здравословни и безопасни условия на труд при извършване на строителни и монтажни работи (ДВ, бр. 37 от 2004 г.);

7. част организация и безопасност на движението;

8. част план за управление на строителните отпадъци с обхват и съдържание съгласно чл. 4 и 5 от Наредбата за управление на строителните отпадъци и за влагане на рециклирани строителни материали, приета с ПМС № 277 от 2012 г. (ДВ, бр. 89 от 2012 г.);

9. други проектни части при сложни и комплексни обекти:

а) обща обяснителна записка;

б) генерален план;

в) сметна документация;

Съдържание на Технически проект:

част Архитектурна

част Конструктивно становище

част Електрическа (ЕЛ)

част Водопровод и канализация (ВиК)

част Отопление, Вентилация и Климатизация (ОВиК)

част Енергийна ефективност

част Геодезическа

част План за безопасност и здраве (ПБЗ)

част Пожарна безопасност (ПБ)

част Технологична

част Озеленяване

част Интериор

част План за управление на строителните отпадъци

част Сметна документация - Количествено-Стойностна сметка

Съдържание на Работен и Екзекутивен проект при преустройство:

част Архитектурна и Детайли - екзекутив

част Конструктивно становище - екзекутив

част Електрическа (ЕЛ) - екзекутив

част Водопровод и канализация (ВиК) - екзекутив

част Отопление, Вентилация и Климатизация (ОВиК) - екзекутив

част Енергийна ефективност

част Геодезическа

част План за безопасност и здраве (ПБЗ)

част Пожарна безопасност (ПБ)

част Технологична - екзекутив

част Озеленяване - екзекутив

част Интериор - екзекутив

част План за управление на строителните отпадъци

част Количествено-Стойностна сметка - екзекутив

част Детайли – екзекутив

Описание на предвижданите СМР в обхват:

Част Интериор, включва:

Частична подмяна на настилки, с материали отговарящи на изискванията за обществена сграда от висок клас, както и съобразени с нормативните изисквания на БДС;

Частична подмяна на тавани, с материали отговарящи на изискванията за обществена сграда от висок клас, както и съобразени с нормативните изисквания на БДС;
Частична подмяна на стенни пана, с материали отговарящи на изискванията за обществена сграда от висок клас както и съобразени с нормативните изисквания на БДС;

Рехабилитация на настилки и стени, с материали отговарящи на изискванията за обществена сграда от висок клас, както и съобразени с нормативните изисквания на БДС;

Частична подмяна на изолация;

Частична подмяна метални тавани;

Боядисване;

Преградни стени и други;

Подмяна преградни стени;

Основен ремонт на санитарните помещения, попадащи в ремонтираните на този етап зони

Част Екстериор, включва:
Частично почистване и импрегниране на каменни облицовки;

Ефектно осветление на централен вход, вход А3 и вход А6, координирано със съществуващото ефектно осветление;

Изграждане на нови козирки на тераси към зала 3.1., 3.2. и зала 10 и жалузи;
Почистване и освежаване на метален парапет и обшивки;
Част Фасада, включва:
Окачени фасади – частична подмяна на стъклопакети и рехабилитация;

Дограми - частична подмяна на стъклопакети и рехабилитация;

Изграждане на допълнителна коризка (вход А6 – VIP);
Част BMS система и слаботокови инсталации, пожароизвестяване и охрана, включва:
В момента съществуващата системата управлява или отчита много крайни точки (управляващи помпи, клапи, вентилатори ОВК системата и точки за пожароизвестяване);

Изграждане на нова BMS система, която ще покрие/използва всички съществуващи точки, плюс новите точки за управление на достъпа и управлението на автоматичните пожарогасителни системи;

Изграждане на съвместима адресируема пожароизвестителна инсталация;

Диспечерски терминал и централен команден процесор;

Интегриране със система за пожароизвестяване;

Интегриране със система за пожарогасене (само за зала 3);

Интегриране със телефонна централа;

Охранителни камери и видео охранителен център;

Система за заглушаване GSM сигнал;

Монтаж на система за мониториране на и визуализиране на делът на консумирана енергия , произведена от възобновяеми източници;

Система за контрол на достъпа;

Захранване на преводаческа инсталация за симултанен превод и озвучаване на Зала 3 ет.7 и Зала за пресконференции;

Адресируема пожароизвестителна система

Система за контрол на достъпа

Система за видео наблюдение

Система за СОТ

Диспечерски терминал и централен команден процесор

Телефонна и TV система

Система за озвучаване и оповестяване

Система за заглужаване на GSM сигнал

Система за мониториране на и визуализиране на делът на консумирана енергия, произведена от възобновяеми източници

Часовникова система

Wi-Fi мрежа

Част Електроинсталация, включва:
Измерване от лаборатория на съществуващи кабели по главни трасета и евентуално подмяна при несъответствието им;

При необходимост, изграждане на нови главни кабелни трасета.

Доставка и монтаж на нови, отговарящи на съвременните изисквания ел.табла, за етажите, които ще бъдат част от председателството и където е необходимо;

Подмяна на съществуващи електро механични прекъсвачи в ел.табла ГРТ, предназначени за новите етажни и други ел.табла;

Доставка и монтаж на ново командно ел.табло за управление на осветлението;

Частично изграждане на нова хоризонтална мрежа и/или подмяна по етажи;

Енергийно ефективно LED осветление;

Аварийно осветление;

Мълниезащитна и заземителна инсталация.
Част ВиК инсталация, включва:
Подмяна на вертикалните щрангове за студена, топла и циркулационна вода, попадащи в ремонтираните зони;

Частична подмяна на магистрални щрангове, студена и топла вода;

Подмяна на хоризонталната мрежа на студена и топла вода в ремонтираните санитарните помещения;

Подмяна на канализационните вертикални щрангове, попадащи в ремонтираните зони;

Подмяна на хоризонталната канализационна мрежа в ремонтираните санитарните помещения, където това е възможно;

Подмяна на всички подови сифони в санитарните помещения с цел спиране на неприятните миризми, тъй като съществуващите ПС в момента нямат клапа против миризми.
Част Подемна техника, включва:
Рехабилитация на 5 бр. асансьора с 10/11 спирки:

3 бр. пътнически, с товароносимост: минимум 600 кг;

2 бр. товарни, с товароносимост: минимум 1000 кг.
Част Покриви и хидроизолации, включва:
Рехабилитация на тераси 7, 8, 9-то ниво;

Рехабилитация покрив – хидроизолация и подготовка за зелен покрив;

Частична рехабилитация на тераси 1, 2 и 3-то ниво.
Част ОВК инсталация, включва:
Рехабилитация на система за отопление;

Частично решение на вентилация и климатизация на зали 3, 3.1., 3.2., 6., 7.,8.,9.,10., прилежащите им фоайета, кухня и 32 офиса на 6-ти етаж със система за климатизация, постигаща ефективност от EER=20+;

Система за 100% с пресен, филтриран въздух, частична подмяна на съществуващите чугунените радиатори с алуминиеви радиатори и/или конвектори;

Частична подмяна на физически и морално остарялата система от пневматични задвижки и помпи в съществуващите климатични станции /AHU/ с електрически;

Частична подмяна на топлобмениците по системите в съществуващите AHU;

Повишаване СОР на съществуващата и работеща, монтирана преди 5 г. /472 kW ел./ студова станция, посредством охлаждане на кондензаторите й/ ефективна EER=20+ система за понижаване на температурата на кондензация.
Част Озеленяване:

Растителност в каши по тераси към тераси на нива 7, 8 и 9

Интериорна растителност в кашпи;

Зелени стени.
Част Противопожарна защита (Известяване и Гасене):

Автоматично пожарогасене в Зала 3, която да е избрана такъв тип, че да не е опасна за хората и техниката попадащи в тази зона, където е необходимо по Наредба Iз-1971.
Интегриране на вече реализирани инвестиции:

Цифрово заснемане и съставяне на технически паспорт;

Обследване за енергийна ефективност;

Ремонт Зала 2 (Дублираща зала от клас 1);

Книжарница Перото;

Ефектно осветление;
Идеен проект.
Технически и работен проект (и екзекутивна документация), с включен авторски надзор.
* Настоящият проект не третира пространството и зоната на Зала 1, както и площи, отдадени дълготрайно на външни наематели.

